Saudiya Arabistoni suriyaliklarga Bashar Asadsiz yangi kelajak qurish va ixtilofga barham berishda yordam berishga tayyor. Bu haqda Saudiya Arabistoni tashqi ishlar vaziri Odil al-Jubayr Marokash tashqi ishlar va hamkorlik vaziri Salohiddin Mezaur bilan birga bergan matbuot-anjumanida aytib o‘tdi. Al-Jubayr Ar-Riyodning "Suriyada davlat institutlarini saqlab qolish va urushga chek qo‘yish"ga intilayotgani ta’kidlab o‘tdi. Al-Jubayr agar Suriyadagi siyosiy jarayon barbod bo‘lsa, qo‘shimcha reja borligini, biroq hozir uning tafsilotlari haqida gapirib bo‘lmasligini aytdi. Al-Jubayr agar Suriyada IShIDga qarshi kurashayotgan qoalitsiya quruqlikdagi operatsiyani o‘tkazishga qaror qilsa, Saudiya hukumatining Suriyaga quruqlikdagi qo‘shinlarni yuborishga tayyorligini tasdiqladi.